CELEX: 62020TN0100
Language: hu
Date: 2020-02-20 00:00:00
Title: T-100/20. sz. ügy: 2020. február 20-án benyújtott kereset – Junqueras i Vies kontra Parlament

6.4.2020   
            
            
               HU
            
            
               Az Európai Unió Hivatalos Lapja
            
            
               C 114/19
            
         
      2020. február 20-án benyújtott kereset – Junqueras i Vies kontra Parlament
      (T-100/20. sz. ügy)
      (2020/C 114/21)
      Az eljárás nyelve: spanyol
      
         Felek
      
      
         Felperes: Oriol Junqueras i Vies (Sant Joan de Vilatorrada, Spanyolország) (képviselő: A. Van den Eynde Adroer abogado)
      
         Alperes: Európai Parlament
      
         Kérelmek
      
      A felperes azt kéri, hogy a Törvényszék állapítsa meg, hogy a megtámadott jogi aktus elleni keresetet és annak mellékelt dokumentumait a határidőn belül terjesztették elő, állapítsa meg annak elfogadhatóságát, és az érdemét tekintve állapítsa meg az Európai Parlament elnöke megtámadott aktusának a semmisségét, valamint az alperest kötelezze a költségek viselésére.
      
         Jogalapok és fontosabb érvek
      
      A jelen kereset az Európai Parlament elnökének a 2019. december 10-i határozata ellen irányul, amelyben (a Törvényszék előtt a T-734/19. sz. Junqueras i Vies kontra Parlament ügyben megtámadott, 2019. augusztus 22-i határozatára hivatkozva) megtagadta Diana Riba i Giner európai parlamenti képviselővel szemben az Európai Unió parlamenti képviselője, Oriol Junqueras i Vies képviseletében a mentelmi jogának a védelmét érintően benyújtott kérelem elbírálását.
      A felperes a keresetének alátámasztása céljából négy jogalapra hivatkozik.
      
                  1.
               
               
                  Az első jogalapot a felperes az Európai Unió Alapjogi Chartája (a továbbiakban: Charta) 39. cikkének, az emberi jogok és alapvető szabadságok védelméről egyezmény 3. cikke (1) bekezdésének, a Charta 20. cikkének, 21. cikke (1) és (2) bekezdésének, 41. cikke (1) és (2) bekezdésének megsértésére, valamint az Európai Parlament eljárási szabályzatának 8. és 9. cikkével összhangban álló szükséges értelmezésre alapítja.
                  
                              —
                           
                           
                              E tekintetben a felperes arra hivatkozik, hogy a Chartának (és konkrétan a fent említett cikkeinek) az EU elsődleges jogforrásként való hatályba lépése önálló alanyi jogokat biztosít az európai parlament képviselőinek az Európai Parlamenttel szemben, amelyeknek az Európai Parlament eljárási szabályzata 7. és 9. cikkének megfelelő értelmezésével kell kifejeződniük, abban az értelemben, hogy létezik az európai parlamenti képviselők mentelmi jogának a védelmét érintő, egyenlő európai jogállás, amelynek tekintetében nem alkalmazható hátrányos megkülönböztetés nemzetiség szerint, és léteznek legalábbis olyan eljárási jogok, amelyek az Európai Parlamentet arra kötelezik, hogy a mentelmi jog védelme iránti kérelmet az említett jogokat védő garanciák mellett bírálja el.
                           
                        
            
                  2.
               
               
                  A második jogalapot a felperes arra alapítja, hogy figyelmen kívül hagyták a Törvényszék 2019. december 19-i ítéletét (C-502/19, Junquieras i Vies), a mentelmi jog védelméhez való, a Charta 39. cikke és az Európai Unió kiváltságairól és mentességeiről szóló jegyzőkönyv 9. cikke szerinti jogot, valamint az eljárási szabályzat 7. és 9. cikkét.
                  
                              —
                           
                           
                              E tekintetben a felperes arra hivatkozik, hogy a Törvényszék az említett ítéletben elismerte a felperes tekintetében az európai parlamenti képviselői jogállást, és megállapította, hogy az Európai Parlamentet kérni kellett volna a mentelmi jog felfüggesztésére. Mivel maga az Európai Parlament is elismerte a felperes európai parlamenti képviselői jogállását, a konkrét ügyben megsértették az ítéletet, valamint az O. Junqueras-t, mint európai parlamenti képviselőt az említett cikkek alapján megillető jogokat azáltal, hogy megtagadták a mentelmi jog védelme iránti kérelem elbírálását.
                           
                        
            
                  3.
               
               
                  A harmadik jogalapot a felperes a Parlament eljárási szabályzata 7. és 9. cikkének az azáltal történt megsértésére alapítja, hogy a Parlament nem rendelkezik hatáskörrel a mentelmi jog védelme iránti kérelem elfogadhatóságának az elbírálására, és nem követték az említett cikkekben megállapított eljárást.
                  
                              —
                           
                           
                              E tekintetben a felperes arra hivatkozik, hogy az elnök nem rendelkezik hatáskörrel arra, hogy a mentelmi jog védelme iránti kérelem elfogadhatatlanságát megállapító határozatot fogadjon el, és megsértették az Európai Parlament eljárási szabályzatának 7. és 9. cikkét azáltal, hogy nem követték az azokban megállapított eljárást.
                           
                        
            
                  4.
               
               
                  A negyedik jogalapot a felperes a Charta 39. cikkének, az Európai Unió kiváltságairól és mentességeiről szóló jegyzőkönyv teljes 9. cikkének, és az Európai Parlament eljárási szabályzata 7. és 9. cikkének a megsértésére alapítja.
                  
                              —
                           
                           
                              E tekintetben a felperes arra hivatkozik, hogy azáltal, hogy nem biztosították O. Junqueras mentelmi jogának a védelmét, és nem követelték meg, hogy az Európai Parlament elbírálja a mentelmi jog védelme iránti kérelmet, megsértették a mentelmi jognak az Európai Unió kiváltságairól és mentességeiről szóló jegyzőkönyv 9. cikke által biztosított teljes védelmét.